U najnovijem izvješću Saveznog ureda za istrage, FBI-ja, navodi se da je prošle godine prijavljeno milijun i 400 tisuća nasilnih kaznenih djela. Prema procjenama FBI-ja broj ubojstava, ubojstava iz nehata, silovanja, pljački i teških tjelesnih napada prošle se godine povećao za skoro 2 posto.
Prema istom izvješću u protekloj godini zabilježeno je 10 milijuna kaznenih djela protiv nečije imovine, u što nisu uključena podmetanja požara.
Podmetanja požara dokumentira policija na lokalnoj razini. U izvješću se kaže da su te agencije prijavile oko 70 tisuća incidenata vezanih uz podmetanje požara.